Wicus van der Merwe is 'n alombekende sanger, komediant , TV aanbieder en afslaer.
Hy het bekendheid verwerf met treffers soos Hie Komme Ding, Spietkop, Vat Hom Pappie en nog vele meer, asook as aanbieder van Kyknet programme soos Opskop, waar hy aanbieder was vir 2 jaar & Jou Show saam met Emo Adams vir die afgelope 4 jaar op Kyknet. Wicus het ook al programme soos Jukebox en Fiësta aangebied op meer as een geleentheid.
Wicus het tot op datum 7 cd albums uitgereik, nl. Hie Komme Ding, Annatjie my 4x4, Vat Hom Pappie, Hooit!, Al my Hiets, Popster en die nuutste toevoeging, Songs uit Botterblomstraat. Hy spog ook met twee dvd’s (Hie Komme Ding Live en Spietkop Live) in sy versameling, waarvan 4 reeds goue status bereik het, twee SAMA benoemings besorg het, 'n Tempo toekenning vir beste komedie album asook 'n Ghoema toekenning vir beste humor album vir sy 2015 cd, Popster.
Hy het twee keer as seremoniemeester by Skouspel opgetree, een van SA se grootste musiekkonserte, met groot sukses. Wicus is een van die min kunstenaars in Suid-Afrika wat sang, storievertel en komedie saamweef in 'n vertoning wat gehore aan sy lippe laat hang. Wicus se vertonings beloof 'n aand van lekkerlag, ontspan en genot!
2020-01-04 - R 150 per ticket